بؤیوک بریتانیانین باش ناظیری ترزا می اؤلکه‌سی‌نین آوروپا بیرلیگیدن چیخماسینی نظرده توتان "برگزیت"له باغلی دیپلوماتیک هوجوما کئچدی.
ترزا می پارلامئنتده "برگزیت"له باغلی سس وئرمه‌نی تاخیره سالدیق‌دان سونرا یئنی گذشت‌لر آلماق اومیدی ایله آوروپا‌لی همکارلاری ایله گؤروش‌لر کئچیریر.
ترزا می آوروپا سفرینده هلندین باش ناظیری مارک روته و آلمانیا باش ناظیری آنگلا مرکل ایله گؤروشوب.
بریتانیا باش ناظیری‌نین دیگر طرف موقابیل‌لری ایسه آوروپا بیرلیگی کمیسیونونون صدری ژان کلود یونکر و آوروپا شوراسی‌نین صدری دونالد توسک‌دور.
"برگزیت" موقاویله‌سیندکی "تدبیر ماده"سینین پارلامئنتده قبول اولونمایاجاغی اوچون سس وئرمه‌نی تاخیره سالان می‌ین گؤروش‌لردکی مقصدی‌نین بو ماده‌یه زامان لیمیتی‌نین قویولماسی و یا دزنله‌مه‌یه بریتانیانین تک طرف‌لی چیخماسینا ایمکان وئره‌جک بیر مکانیزمین علاوه اولونماسی‌دیر.
باش ناظیرلیک منبع لریندن آلینان معلوماتا گؤره، پارلامئنتده سس وئرمه ژانویه آیی نین 21-دن اول کئچیریله‌جک.
دیگر طرف‌دن،"Westminster Palace"ین قارشی‌سیندا "برگزیت"ین هم طرفدارلاری، هم ده علیه دارلاری اللرینده کی پلاکات‌لارلا و شعارلار سسلن‌دیره‌رک می ایله آوروپا بیرلیگی آراسیندا الده اولونان راضیلاشما ایله باغلی اعتراض و دستک آکسیا‌لاری کئچیریرلر.
ژان کلود یونکر فرانسانین استراسبورگ شهرینده آوروپا شوراسی پارلامئنت عمومی ایجلاسینداکی چیخیشیندا: " بو موقاویله ان یاخشی و مومکون اولان یگانه راضیلاشما‌دیر. بوتون طرف‌لر "برگزیت" موقاویله‌سی‌نین تکرار موذاکیره ائدیلمه‌یه‌‌جگینی بیلمه‌لی‌دیر"، - دئیه بیلدیرمیشدی.
"برگزیت" موقاویله‌سی‌نین بؤیوک بریتانیادا هئچ بیر طبقه‌نی راضی سالمایان "تدبیر ماده‌سی" آوروپا بیرلیگی عضوو اولان ایرلند جمهوریتی ایله اینگیلتره‌نین حیسه‌سی اولان قوزیی ایرلند آراسیندا "برگزیت"دن سونرا فیزیکی سرحددین یارانماسی‌نین قارشی‌سینی آلماغی نظرده توتور. بو مادده ایله بوتون بؤیوک بریتانیا غیری -معین مودته آوروپا بیرلیگی
و گؤمروک بیرلیگی‌نین ترکیبینده قالا‌جاق.
موقاویله ایله بؤیوک بریتانیانین آوروپا بیرلیگی-نین اویدو دؤولتینه چئوریله‌جگی و قوزیی ایرلندین-ده اؤلکه‌دن مرحله‌لی شکیلده آیریلاجاغینی ادعا ائدن سرت "برگزیت" طرفدارلاری آوروپا بیرلیگی-نین "تدبیر ماده‌سی"نین آرا‌دان قالدیریلماسی‌نین قارشی‌سینی آلا‌راق بریتانیانی گؤمروک بیرلیگی و سونو غیری-معین اولان موذاکیره‌لره معروض قویاجاغینی دئییرلر.
مولاییم "برگزیت" طرفدارلاری ایله آوروپا بیرلیگی-ده قالما طرفدارلاری ایسه موقاویله‌نی اونون بریتانیانی آوروپا بیرلیگی-نین پاسیو حیسه‌سی حالینا گتیرجگی اوچون تنقید ائدیرلر.
خاطیرلاداق کی، بؤیوک بریتانیا 23 ژوئن 2016-جی ایل تاریخینده کئچیریلن رفرندوملا آوروپا بیرلیگیندن آیریلماق قرارینی قبول ائدیب. 29 مارس 2017-جی ایلدن اعتباراً ایسه آیریلما پروسه‌سی رسما باشلاییب. بو پروسه نورمال باشا چات‌دیری‌لارسا، بؤیوک بریتانیانین آوروپا بیرلیگیندن رسمی آیریلماسی 29 مارس 2019-جو ایلده بیتمه‌لی‌دیر.
